text: 2 Jesuspa yachachisqasnenqa "Diospa reinon evangeliomanta" kusiywan paywan willarqanku (Luc. 8:1-3; 9:1, 2). Chayrayku, Jesús uj kutipi imatachus nisqanta yuyarikorqankuchá, pay nerqa: "Cheqamanta cosechanaqa ashkha, oqharejkunatajrí pisilla kanku. Mañakuychej Señormanta aswan ashkha oqharejkunata cosechanman kachamunampaj", nispa (Luc. 10:2). Chaywanpis, ¿imaynatataj juntʼakunman karqa "tukuynejpi willasqa kanqa, tukuy runas yachanankupaj" nisqan? ¿Maymantataj aswan oqharejkuna rikhurinman karqa? Jesuspa yachachisqasnenqa Mateo 24:14 nisqan imaynatachus kay tiempopi juntʼakunanta yachaspa, tʼukullachá qhepakunkuman karqa.